b"\n_START_ARTICLE_\nStolnica v Susi\n_START_SECTION_\nZunanjost\n_START_PARAGRAPH_\nZunanjost stolnice San Giusto je v romanskem slogu._NEWLINE_Zahodna fasada je popolnoma pobeljena. V spodnjem delu je gladka in ima preprosto portal, zgoraj v obliki loka zaklju\xc4\x8den. Zgornji del fasade, ki je razdeljen na tri dele s \xc5\xa1tirimi preprostimi pilastri, ima v centru odprtino, veliko obokano okno in na straneh, dve slepi okni. Fasada se kon\xc4\x8da na vrhu z vencem iz rde\xc4\x8de opeke in s tremi fialami, dve ob straneh in ena v centru._NEWLINE_Desna stran cerkve ima nekaj fresk. Najstarej\xc5\xa1a, ki predstavlja Kri\xc5\xbeanje Jezusa se nahaja znotraj lunete stranskega portala, ki je bil pozidan kasneje med 1125 in 1130. Poleg nje je Guillaume d'Estouteville na steni naslikal grb z dvema angeloma (med 1457 in 1483). Okoli vrat krstilnice, na desni strani stolpa, je upodobljen vstop Kristusa v Jeruzalem in pod obokom na levi strani vrat, so upodobljeni svetniki._NEWLINE_Zvonik je visok 51 metrov in je iz enajstega stoletja, s koni\xc4\x8dastim zaklju\xc4\x8dkom in fialami iz 15. stoletja (naro\xc4\x8dilo kardinala Guillaume d'Estouteville) in oja\xc4\x8dano bazo iz osemnajstega stoletja. Na \xc5\xa1tirih fasadah je \xc5\xa1est vrst odprtin: spodnje tri vrste so enojne, sledi bifora, trifora in kvadrifora (dve odprtini sta slepi). Na desni strani stolnice so Porta Savoia, rimska vrata iz \xc4\x8detrtega stoletja z dvema okroglima stolpoma.\n_START_SECTION_\nNotranjost\n_START_PARAGRAPH_\nNotranjost stolnice San Giusto je v neoromanskem slogu._NEWLINE_Tloris stolnice je v obliki latinskega kri\xc5\xbea, s tremi ladjami, transeptom in globoko apsido. Glavna ladja ima strop iz pet kri\xc5\xbeno obokani razponov, stranski ladji sta lo\xc4\x8deni z arkado, nosilni stebri so okra\xc5\xa1eni s polstebri, ki se zaklju\xc4\x8dijo z lokom, transept je lo\xc4\x8den z dvema vrstama okroglih lokov, ki le\xc5\xbeijo na stebrih._NEWLINE_Vzdol\xc5\xbe stranskih ladij so odprte kapelice, dve ob desni stranski ladji in pet ob levi, zgrajene med sedemnajstim in osemnajstim stoletjem. Prvo kapelo na desni je zgradila dru\xc5\xbeina Lauteri in ima na oltarju sliko sv. Lucije iz osemnajstega stoletja; druga predstavlja fragment freske  Prevoz Svete hi\xc5\xa1e. Kapele na levi strani od vhoda so posve\xc4\x8dene: Madonni del Carmine, svetemu Janezu Bosco, Sveti dru\xc5\xbeini, Mariji ro\xc5\xbenega venca in sv. Jo\xc5\xbeefu. V oltarjih transepta so relikvije (desno) in Sveta evharistija (levo). V notranjost stolnice je kip, ki naj bi prikazoval markizo Adelaide (vendar je bolj verjetno, da je Marija Magdalena), \xc5\xbeeno markiza Otona I. Savojskega, iz kraljevske hi\xc5\xa1e Savojcev. Apsida je v celoti zasedena s korom, postavljen na vi\xc5\xa1ini \xc5\xa1estih stopnic, v katerem je name\xc5\xa1\xc4\x8deni baro\xc4\x8dni veliki oltar v ve\xc4\x8dbarvnim marmorjem in plemenitimi lesenimi klopmi iz \xc5\xa1tirinajstega stoletja, obnovljene v devetnajstem stoletju. Na desni strani apside je krstilnica, kapela z relikvijo, v njej je srednjeve\xc5\xa1ki krstilnik, ki verjetno prihaja iz neposve\xc4\x8dene starodavne krstne cerkve Santa Maria Maggiore (Susa). Skodela ima obliko \xc5\xa1tiriperesne deteljice z vmesnimi manj\xc5\xa1imi listi\xc4\x8di in je izklesana iz enega samega bloka zelenega marmorja iz kraja Cesana Torinese, stoji na podstavku iz lokalnega sivega skriljevca. Ime kiparja je najbr\xc5\xbe Guigo in je naro\xc4\x8dilo provosta v \xc5\xbeupni\xc5\xa1\xc4\x8du San Lorenzo di Oulx, Petra II., dejavnega v drugem \xc4\x8detrtletju dvanajstega stoletja ._NEWLINE_Zakristija ima marmorni oltar Pietro Lioneja, ki je deloval v dolini kot verjetni soavtor Niccol\xc3\xb2ja pri Zodiakovem portalu v Sacra di San Michele v dvanajstem stoletju. Pohi\xc5\xa1tvo je morda preneseno iz bli\xc5\xbenje krstne cerkve Santa Maria Maggiore (Susa)."